CELEX: E2012P0009
Language: lt
Date: 2012-09-04 00:00:00
Title: 2012 m. rugsėjo 4 d. Islandijos Vyriausybės ieškinys ELPA priežiūros institucijai (Byla E-9/12)

29.11.2012   
            
            
               LT
            
            
               Europos Sąjungos oficialusis leidinys
            
            
               C 369/14
            
         2012 m. rugsėjo 4 d. Islandijos Vyriausybės ieškinys ELPA priežiūros institucijai
   (Byla E-9/12)
   2012/C 369/12
   2012 m. rugsėjo 4 d. Islandijos Vyriausybė, atstovaujama Jóhanna Bryndís Bjarnadóttir, Užsienio reikalų ministerijos patarėjos, ir Haraldur Steinþórsson, Finansų ir ekonomikos ministerijos teisininko, atliekančių įgaliotinių funkcijas, bei Dóra Sif Tynes, advokatės, atliekančios patarėjos funkcijas, ELPA teisme pareiškė ieškinį ELPA priežiūros institucijai.
   Ieškovė prašo ELPA teismo pripažinti, kad:
   
               1)
            
            
               2012 m. liepos 4 d. ELPA priežiūros institucijos sprendimo Nr. 261/12/COL 5 straipsnis dėl savivaldybių mokestinių priemonių, nekilnojamojo turto pardavimo ir elektros energijos pardavimo įmonei „Verne Holdings ehf.“ panaikinamas;
            
         
               2)
            
            
               2012 m. liepos 4 d. ELPA priežiūros institucijos sprendimo Nr. 261/12/COL 6 straipsnis dėl savivaldybių mokestinių priemonių, nekilnojamojo turto pardavimo ir elektros energijos pardavimo įmonei „Verne Holdings ehf.“ negalioja, kiek tai susiję su 5 straipsniu; taip pat
            
         
               3)
            
            
               ELPA priežiūros institucijai nurodoma padengti visas bylinėjimosi išlaidas.
            
         
      Teisinės bei faktinės aplinkybės ir teismui pateikti ieškinio pagrindai:
   
               —
            
            
               Ieškovė, Islandijos vyriausybė, prašo iš dalies panaikinti ELPA priežiūros institucijos sprendimą Nr. 261/12/COL, ELPA priežiūros institucijos (EPI) priimtą 2012 m. liepos 4 d. (toliau – ginčijamas sprendimas). Ginčijamas sprendimas buvo priimtas remiantis 2010 m. lapkričio 3 d. EPI sprendimu Nr. 418/10/COL pradėti oficialią tyrimo procedūrą.
            
         
               —
            
            
               Ši byla susijusi su EEE susitarimo 61 straipsnio 1 dalies ir ELPA priežiūros institucijos Valstybės pagalbos gairių dėl valstybės pagalbos aspektų valdžios institucijoms parduodant žemę ir pastatus taikymu parduodant nekilnojamąjį turtą buvusioje JAV karinėje zonoje Islandijos valstybei priklausančiame Reikjaneso pusiasalyje.
            
         
               —
            
            
               Be kita ko, ieškovė tvirtina, kad ELPA priežiūros institucija:
               
                           —
                        
                        
                           nepateikė faktų ar įrodymų, patvirtinančių, kad nekilnojamasis turtas buvo parduotas už mažesnę nei rinkos vertę, todėl pardavimas nesuteikė pirkėjui ekonominio pranašumo, ir valstybės pagalbos nebuvo,
                        
                     
                           —
                        
                        
                           tinkamai neištyrė pardavimo ir akivaizdžiai suklydo įtardama valstybės pagalbą, taip pat
                        
                     
                           —
                        
                        
                           tinkamai nepagrindė ginčijamo sprendimo.